Diversantas
Diversantai (lot. diversus nukreiptas) – specialiai apmokyti ir parengti specialios paskirties dalinių kariai, galintys vykdyti įvairias operacijas (diversijas, subversijas), dažniausiai veikiantys priešo užnugaryje, sabotuoja ką nors arba stabdo kokių nors organizacijų priešišką veiklą. Diversijų metu atakuojami ne tik kariniai objektai, bet taip pat gali būti ir niokojami įvairūs civiliniai objektai, ypatingos svarbos įstaigos. Informacinių karų metu gali būti atakuojamos ir informacinės sistemos, siekiant sukelti chaosą, skleidžiant dezinformaciją. Diversantai paprastai dažnai dalyvauja ypatingo pasirengimo reikalaujančiuose kariniuose veiksmuose, operacijose; rečiau – revoliucijų ar kontrrevoliucijų metu.